Suchinthana/ta-wikipedia huggingface dataset:
பிரேவ் ஹார்ட் (திரைப்படம்)

பிரேவ் ஹார்ட் (Braveheart) 1995 ஆம் ஆண்டு வெளிவந்த ஓர் ஆங்கிலத் திரைப்படமாகும். பிரபல ஹாலிவுட் நடிகரான மெல் கிப்சன் இயக்கத்தில் வெளிவந்த இத்திரைப்படம் ஜந்து ஆஸ்கார் விருதுகளைப் பெற்றது.

வகை 

வரலாற்றுப்படம்

கதை 

ரோபேர்ட் புரூஸ் தனது மகனுக்கு "மகனே வாலஸ் உலக வரலாறுகள் எழுதப்பட்டது ஆங்கிலேயர்களால் அவர்கள் என்னைப் பொய் கூறுபவனாக எழுத முடியும். ஆனால் அவர்கள் எழுதும் வரலாறு எனப்படுவது உரிமைக்காகப் போர் புரிபவர்களின் உயிரைப் பறித்த பின்னர் எழுதப்படுவது ஆகும்" என்ற வசனத்தின் மூலம் தாங்கள் அன்னியர்களுக்கு எதிராகச் செய்யும் உரிமைப் போரினை விளக்குகின்றார். இதனைக் கேட்ட சிறுவயதான வாலாஸ் மனதில் வாங்கிக் கொள்கின்றான். ஸ்காட்லாந்து நாட்டவரானவர்களின் உரிமைகளைப் பறித்து பின்னர் அவர்களின் சொந்த மண்ணைப் பிடிப்பதற்காக படை திரட்டி வருகின்றான் ஆங்கிலேய சக்கரவர்த்தியான எட்வார்ட் முதலாம் மன்னன். இதனால் ஏற்படும் விளைவுகள் காரணமாக வெடிக்கின்றது மக்கள் புரட்சிப் படைகள். ஆங்கிலேயருக்கு எதிராகப் படைகள் பல திரட்டப்பட்டன. இப்போரே ஸ்கோட்லாந்து சுதந்திரப் போரின் ஆரம்ப காலகட்டமாகும். 13 மற்றும் 14 ஆம் நூற்றாண்டின் இடையே நடைபெற்ற இப்போரானது ஆங்கிலேய அரசுக்கும் ஸ்காட்லாந்து மக்களாலும் போராட்ட வீரர்களாலும் புரியப்பட்டது. இப்போர் நிறைந்த சூழலில் வளர்ந்து வரும் வில்லியம் வேலசு அங்கு ஒரு பெண்ணைக் காதல் செய்து மணம் செய்து கொள்கின்றான். திருமணம் ஆகிய மறுநாளே காதலி ஆங்கிலேயப் பாகனால் கொள்ளப்படவே கோபம் கொள்ளும் வாலாஸ் அப்படை வீரர்களை அவ்விடத்திலேயே கொலை செய்கின்றான். பின்னர் பெரும் படை திரட்டி ஆங்கிலேய அரசாங்கத்தையே எதிர்த்துப் போரிட்டான். பின்னர் ஆங்கிலேயர்களிடம் பிடிபட்டு மக்கள் முன்னிலையில் தலை துண்டிக்கப்பட்டு கொல்லப்படுகிறான்.

விருதுகள் 
1995 ஆம் ஆண்டின் ஆஸ்கார் விருதுக்கான பரிந்துரைப்புகள்:

வென்ற விருதுகள்:
 சிறந்த திரைப்படம்
 சிறந்த இயக்குநர் (மெல் கிப்சன்)
 சிறந்த ஒளிப்பதுவு
 சிறந்த சிகை அலங்காரம்
 சிறந்த ஒலிப்பதிவு

பரிந்துரைக்கப்பட்டவை:
 சிறந்த படத்தொகுப்பு
 சிறந்த உடை அல்ங்காரம்
 சிறந்த திரைக்கதை
 சிறந்த ஒலி
 சிறந்த இசையமைப்பு

வசூல் 

உலகின் அதிக வசூலைப் பெற்ற திரைப்படங்களில் 271 இடத்தில் உள்ளது பிரேவ் ஹார்ட் திரைப்படம்.

 அமெரிக்காவில்: $75,609,945 மில்லியன் அமெரிக்க டாலர்கள்
 உலகளவில்: $210,409,945 மில்லியன் அமெரிக்க டாலர்கள்
வெளியிடப்பட்ட ஒரு வார இறுதியில் பெற்ற வசூல்:

அமெரிக்கா: $9,938,276 மில்லியன் அமெரிக்க டாலர்கள்

ஆங்கிலத் திரைப்படங்கள்
1995 திரைப்படங்கள்
போர் திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
பாரமவுண்ட் பிக்சர்ஸ் திரைப்படங்கள்
20 ஆம் நூற்றாண்டு பாக்ஸ் திரைப்படங்கள்
பாஃப்டா விருதினை வென்ற திரைப்படங்கள்
த சவுண்ட் ஆப் மியூசிக் (திரைப்படம்)

த சவுண்ட் ஆப் மியூசிக் (The Sound of Music) 1965 ஆம் ஆண்டு வெளிவந்த ஆங்கிலத்திரைப்படமாகும்.ரோபேர்ட் வைஸ் இயக்கத்தில் வெளிவந்த இத்திரைப்படத்தில் ஜூலி ஆண்ட்ரூவ்ஸ்,கிறிஸ்தோபர் பிளமர் மற்றும் பலர் நடித்திருந்தனர். இத்திரைப்படம் பத்து அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளை வென்றது.

வகை 
இசைப்படம்

விருதுகள்

அகாதமி விருதுகள்

வென்றவை 
சிறந்த இயக்குனருக்கான அகாதமி விருது
சிறந்த திரை இயக்கத்திற்கான அகாதமி விருது
சிறந்த திரைப்படத்திற்கான அகாதமி விருது
சிறந்த இசைக்கான அகாதமி விருது
சிறந்த அசல் இசைக்கான அகாதமி விருது

பரிந்துரைக்கப்பட்டவை 
சிறந்த நடிகைக்கான அகாதமி விருது
சிறந்த துணை நடிகைக்கான அகாதமி விருது
சிறந்த கலை இயக்கத்திற்கான அகாதமி விருது
சிறந்த உடை அலங்காரத்திற்கான அகாதமி விருது
சிறந்த திரைவண்ணத்திற்கான அகாதமி விருது

மேற்கோள்கள்

வெளி இணைப்புகள் 
 
 
 
 
 
 த சவுண்ட் ஆப் மியூசிக் வரலாறு
 த சவுண்ட் ஆப் மியூசிக் நியூ யார்க் டைம்சில்
 
 த சவுண்ட் ஆப் மியூசிக்

ஆங்கிலத் திரைப்படங்கள்
1965 திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
20 ஆம் நூற்றாண்டு பாக்ஸ் திரைப்படங்கள்
அமெரிக்கத் திரைப்படங்கள்
பென்-ஹர் (1959 திரைப்படம்)

பென்-ஹர் (Ben-Hur) திரைப்படம் லியூவ் வாலெஸின் நாவலான பென்-ஹர்:எ டேல் ஆப் கிறைஸ்ட் (1880) இன் திரைப்பட வெளியீடாகும். பதினொரு ஆஸ்கார் விருதுகளை வென்ற திரைப்படங்களான டைட்டானிக் மற்றும் த லோர்ட் ஆப் த ரிங்க்ஸ்:ரிட்டேர்ன் ஆப் த கிங் ஆகிய திரைப்படங்களுடன் இத்திரைப்படமும் அடங்கும் என்பது குறிப்பிடத்தக்கது.

வகை 

காப்பியப்படம்

கதை 

யூதா பென் ஹர் யூதனான இவன் ஜெருசலேமின் ஒரு பெரும் பணக்காரனாக விளங்கினான். இவனது சிறுவயது நண்பனான மெசாலா ரோமானியப் போர்த் தளபதியாக பென்ஹரிடம் வந்தான். சந்தித்துக்கொள்ளும் இரு நண்பர்களும் தங்களின் வெவ்வேறு கொள்கைகளினால் பிரிகின்றனர். யூதா தன்னுடைய யூத சமயத்தில் பற்றுள்ளவனாகவும் அதேசமயம் அவனது நண்பனோ உலகத்தினை அடைய வேண்டும் என்ற அவாவுடன் காணப்படுகின்றான். ஒரு சமயம் யூதாவினால் தவறுதலாக தள்ளிவிடப்பட்ட வீட்டின் ஓடு ரோமானிய தலைமைப் பொறுப்பில் இருந்தவனைத் தாக்கிப் பின்னர் அவனது இறப்பிற்கே காரணமாக அமைந்தது. இதனைத் தெரிந்து கொள்ளும் மெசாலா தவறுதலாகத் தான் யூதா அவ்வோட்டினைத் தள்ளியிருப்பான் என்று தெரிந்தும் யூதவைச் சிறையில் அடைக்கின்றான். பின்னர் மெசாலாவை பழி வாங்குவதாகச் சபதம் செய்யும் யூதா பல சிக்கல்களிற்குப்பிறகு கைதியாக்கப்பட்டு அரேபிய நாட்டிற்கு தப்பிச் செல்கின்றான். மேலும் அங்கிருந்த ஒரு அரேபிய மன்னனின் உதவியுடன் குதிரைச் சவாரியில் மெசாலாவை வெற்றி கொண்டு பழி தீர்க்கின்றான்.

விருதுகள் 
 வென்ற விருது: சிறந்த திரைப்படம் — சாம் ஷிம்வாலிஸ்ட்
 வென்ற விருது: சிறந்த நடிகர் — சார்ல்ட்டொன் ஹெஸ்டொன்
 வென்ற விருது: சிறந்த துணை நடிகர் — கியூக் கிரிபித்
 வென்ற விருது: சிறந்த இயக்குநர் — வில்லியம் வைலர்
 வென்ற விருது: சிறந்த திரை அலங்காரம் — எட்வார்ட் சி.கார்பாக்னோ,வில்லியம் அ.ஹர்னிங்,மற்றூம் ஹியூக் ஹண்ட்
 வென்ற விருது: சிறந்த ஒளிப்பதிவு — ரோபேர்ட் சேர்டீஸ்
 வென்ற விருது: சிறந்த உடை அலங்காரம் — எலிஷபெத் ஹாபெண்டன்
 வென்ற விருது: சிறந்த தந்திரக் காட்சி — அ. ஆர்னோல்ட் கிலெஸ்பி(ஒளி), மிலொ பி.லோரி (ஒலி),மற்றும் ரோபேர்ட் மக்டோனல்ட் 
 வென்ற விருது: சிறந்த பதிப்பு — ஜான் டி.டன்னிங் மற்றும் ரால்ப் இ.விண்டர்ஸ்
 வென்ற விருது சிறந்த இசையமைப்பு — மைக்லோஸ் ரோசா
 வென்ற விருது : சிறந்த ஒலிப்பதிவு — பிராங்க்லின் மில்டன்
 பரிந்துரைக்கப்பட்டது: சிறந்த எழுத்தாக்கம் — கார்ல் துன்பேர்க்

கோல்டன் குலோப் விருது 
 வென்ற விருது: சிறந்த திரைப்படம் - சாம் ஷிம்பலிஸ்ட்,த்யாரிப்பாளர்
 வென்ற விருது: சிறந்த இயக்குநர் - வில்லியம் வைலர்
 வென்ற விருது: சிறந்த துணை நடிகர் - ஸ்டீபன் போய்ட்
 வென்ற விருது: சிறப்பு விருந்து ஆண்ட்ரூ மார்ட்டன் குதிரை சவாரிக் காட்சிகளை இயக்கியதற்காக
 பரிந்துரைக்கப்பட்டது: சிறந்த நடிகர் - சார்ல்ட்டொன் ஹெஸ்டொன்

வாப்டா விருது 
 வென்ற விருது: சிறந்த திரைப்படம் - வில்லியம் வைலர்,இயக்குநர்

என்.வை.எப்.சி.சி.விருது 
 வென்ற விருது: சிறந்த திரைப்படம் -சாம் ஷிம்பலிஸ்ட்,தயாரிப்பாளர்

டி.ஜி.எ விருது 
 வென்ற விருது: சிறந்த இயக்குநர்' - வில்லியம் வைலர்

கிராமி விருது 
 பரிந்துரைக்கப்பட்டது: சிறந்த இசையமைப்பு - மைக்லோஸ் ரோசா

ஆங்கிலத் திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
1959 திரைப்படங்கள்
அமெரிக்கத் திரைப்படங்கள்
பொமரில்லு

பொமரில்லு 2006 ஆம் ஆண்டு வெளிவந்த தெலுங்கு மொழித் திரைப்படமாகும்.தமிழில் சந்தோஷ் சுப்பிரமணியம் என மறு தயாரிப்பு செய்து வெளியிடப்பட்டதும் குறிப்பிடத்தக்கது.

வசூல் 
2006 ஆம் ஆண்டு வரைக்கும் அமெரிக்காவில் வெளிவந்த தெலுங்குத் திரைப்படங்களின் வசூல் சாதனையை முறியடித்த இத்திரைப்படம் அமெரிக்காவில் செப்டம்பர் 13 2006 ஆம் ஆண்டு 600,000 அமெரிக்க டாலர்கள் வசூல் சாதனையைப் பெற்றதும் குறிப்பிடத்தக்கது.

வெளியிணைப்புகள்  
சர்வதேச திரைப்பட தரவுத் தளத்தில்

2006 தெலுங்குத் திரைப்படங்கள்
அறிமுக இயக்குநர் திரைப்படங்கள்
இந்தியத் தெலுங்குத் திரைப்படங்கள்
ஸ்ரீ ராமதாஸு (திரைப்படம்)

ஸ்ரீ ராமதாஸு (தெலுங்கு: శ్రీ రామాదాసు) 2006 ஆம் ஆண்டு வெளிவந்த தெலுங்கு மொழித் திரைப்படமாகும்.

வெளியிணைப்புகள் 
ஸ்ரீ ராமதாஸு

2006 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
நுவ்வொஸ்தானண்டே நேனொத்தண்டானா (திரைப்படம்)

நுவோஸ்தனந்தே நெனோதந்தான(தெலுங்கு: నువ్వొస్తానంటే నేవొద్దంటానా) 2005 ஆம் ஆண்டு வெளிவந்த தெலுங்கு மொழித் திரைப்படமாகு.பிரபு தேவா இயக்கத்தில் வெளிவந்த இத்திரைப்படம் தமிழில் சம்திங்சம்திங் உனக்கும் எனக்கும் என மறு தயாரிப்பு செய்து வெளியிடப்பட்டதும் குறிப்பிடத்தக்கது.

கதை

இலண்டன் வாழ் நபரான சந்தோஷ் (சித்தார்த்) தனது சொந்தக் கிராமத்தில் நடைபெறும் சொந்தக்காரர் திருமணத்திற்காக இந்தியா செல்கின்றார்.அங்கு ஸ்ரீ (த்ரிஷா)வைச் சந்திக்கின்றார்.ஆரம்பத்தில் சண்டை போட்டுக் கொள்ளும் இருவரும் பின்னர் காதலிக்க ஆரம்ப்பிக்கின்றனர்.இவர்கள் காதலிப்பதைத் தெரிந்து கொள்ளும் ஸ்ரீயின் சகோதரனனான கிருஷ்ணனும் திருமணத்திற்குச் சம்மதம் தெரிவிக்கின்றான்.ஆனால் அவன் கூறியது போல் விவசாய நிலத்தினை அதிகமாக யார் அறுவடை செய்கின்றாகள் என்ற போட்டியினையும் ஆரம்ப்பிக்கின்றான்.இவற்றை ஏற்றுக்கொள்ளும் சந்தோஷும் அப்போட்டியை வெல்கின்றான் அதே சமயம் ஸ்ரீ மீது காதல் கொள்ளும் கிருஷ்ணனின் நண்பனின் மகனும் அவளைத் தனக்கே திருமண்ம் செய்து தரும்படியும் கேட்கின்றான்.இதனைக் கிருஷ்ணன் மறுத்துக் கூறவே ஸ்ரீயைக் கடத்திச் செல்கின்றான் அவன்.இதனைத் தெரிந்து கொள்ளும் கிருஷ்ணாவும் சந்தோச்ஷும் அவளைக் காப்பாற்றுவதற்காகச் செல்கின்றனர்.அங்கு சந்தோஷ் எதிரியைக் கொல்லவே அப்பழியினை கிருஷ்ணன் ஏற்றுக்கொள்கின்றான்.பின்னர் ஸ்ரீ யும் சந்தோஷும் திருமணம் செய்துகொள்கின்றனர்.

விருதுகள்

2005 தெலுங்கு பில்ம்பேர் விருது
 சிறந்த திரைப்படம் - எம்.எஸ் ராஜு
 சிறந்த நடிகர் - சித்தார்த்
 சிறந்த நடிகை - த்ரிஷா
 சிறந்த இசையமைப்பாளர் - தேவி ஸ்ரீ பிரசாத்
 சிறந்த துணை நடிகர் - ஸ்ரீஹரி
 சிறந்த ஒளிப்பதிவு - பிரபு தேவா
 சிறந்த ஆண் பாடகர் - சங்கர் மகாதேவன்
 சிறந்த பாடலாசிரியர் - ஸ்ரீ வெண்ணிலா

2006 சந்தோஷம் திரைப்பட விருது
 சிறந்த இசையமைப்பாளர் - தேவி ஸ்ரீ பிரசாத்

வெளியிணைப்புகள் 
நுவோஸ்தனந்தே நெனோதந்தான

2005 தெலுங்குத் திரைப்படங்கள்
அறிமுக இயக்குநர் திரைப்படங்கள்
இந்தியத் தெலுங்குத் திரைப்படங்கள்
ஒக்கடு

ஒக்கடு (தெலுங்கு:ఒక్క డు) 2003 ஆம் ஆண்டு வெளிவந்த தெலுங்குத் திரைப்படமாகும்.இத்திரைப்படம் 175 நாட்கள் திரையில் காண்பிக்கப்பட்டு பல வரவேற்புகளைப்பெற்ற திரைப்படமாகும்.மேலும் இத்திரைப்படத்தின் கதைக்கருவில் வெளிவந்த திரைப்படமே நடிகர் விஜயின் திரைப்படமான கில்லி ஆகும்.

விருதுகள்

2004 தெலுங்கு பில்ம்பேர் விருது
 சிறந்த திரைப்படம் - M.S. ராஜு
 சிறந்த இயக்குநர் - குணசேகர்
 சிறந்த நடிகர் - மகேஷ் பாபு
 சிறந்த இசையமைப்பாளர் - மணிசர்மா

2004 சந்தோஷம் திரைப்பட விருது
 சிறந்த திரைப்படம் - M.S. ராஜு
 சிறந்த வில்லன் நடிகர் - பிரகாஷ் ராஜ்
 சிறந்த கலை இயக்கம் - அசோக்

வசூல் 
ஒக்கடு திரைப்படம் 175 நாட்கள் தொடர்ந்து ஓடி சாதனை செய்தது மேலும் உலகின் பல்வேறு பாகங்களிலும் திரையிடப்பட்டு இந்தியா ரூபா.34 கோடிகள் வரை வசூல் செய்த திரைப்படம் என்பதும் குறிப்பிடத்தக்கது.

திரையரங்குகளில் ஓடிய குறிப்புகள்

50 நாட்கள் - 154 திரையரங்குகளில்,
100 நாட்கள் - 130 திரையரங்குகளில்( 102 நேரடி மற்றும் மாறுதல்/பின் தங்கிய வெளியீடு),
175 நாட்கள் - 8 திரையரங்குகளில்( 4 நேரடி+ 4 மாறுதல்),
200 நாட்கள் - 8 திரையரங்குகளில் மாறுதல்களுடன்

மேற்கோள்கள்

2003 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
மாஸ் (திரைப்படம்)

மாஸ் திரைப்படம் 2004 ஆம் ஆண்டு வெளிவந்த தெலுங்கு மொழித் திரைப்படமாகும்.ராகவ லாரன்ஸ் இயக்கத்தில் வெளிவந்த இத்திரைப்படத்தில் நாகர்ஜூன்,யோதிகா,சர்மி,ரகுவரன் மற்றும் பலர் நடித்துள்ளது குறிப்பிடத்தக்கது.

வகை 

மசாலாப்படம்

கதை 

மாஸ் (நாகர்ஜூன்) ஒரு அனாதையாவான்.அதி என்பவனுடன் நெருங்கிய நண்பனாக இருக்கின்றான் மாஸ்.விசாக் நகரில் காடையர்களுக்குத் தலைவனாக இருக்கும் சத்யாவின் (ரகுவரன்) மகளின் மீது காதல் கொள்கின்றான் அதி.இதனை அறியும் சத்யா அவர்களின் காதலைச் சேர்த்து வைக்காது பிரித்து பின்னர் அதியைக் கொலை செய்யத் திட்டமிடுகின்றான்.பின்னர் கொலையும் செய்கின்றான்.இதனையறிந்து கொள்ளும் மாஸ்  காடையர்களின் தலைவனைப் பழிவாங்குகின்றான்.சத்யாவைக் கொலை செய்யத் திட்டம் தீட்டி அவனது ஊரான விAசாக்கில் விடுதி ஒன்றி தங்கி பின்னர் கொலை செய்கின்றான்.

2004 தெலுங்குத் திரைப்படங்கள்
பழிவாங்குதல் குறித்தான திரைப்படங்கள்
அறிமுக இயக்குநர் திரைப்படங்கள்
தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
இந்தியத் தெலுங்குத் திரைப்படங்கள்
ரகுவரன் நடித்த திரைப்படங்கள்
தேவதாசு (2006 திரைப்படம்)

தேவ்தாசு 2006 ஆம் ஆண்டில் வெளிவந்த தெலுங்குத் திரைப்படமாகும்.

வகை 

மசாலாப்படம்

கதை 

தேவ்தாசு (ராம்]] ஏழ்மையான வசதி கொண்டவர். பானுமதி நியூயார்க்கிலிருந்து இந்தியாவிற்கு நடனம் கற்றுக்கொள்ள வருகின்றார். தேவ்தாசை சந்திக்கும் இவர் அவர் மீது காதல் கொள்கின்றார். இதனை இவர் தனது தந்தையான கட்டம்ராஜுவிற்குத் தெரிவிக்கின்றார் வஞ்சகம் நிறைந்த இவரது தந்தை ஆரம்பத்தில் இருவரையும் சேர்த்து வைப்பதெனக் கூறுகின்றார் பின்னர் பிரித்துக் கொண்டு வெளி நாட்டிற்கு தனது மகளைக் கூட்டிச்செல்கின்றார். காதலியைத் தேடிச் செல்லும் தேவ்தாஸ் அவரது காதலில் வெற்றி கொள்கின்றாரா இல்லையா என்பதே திரைக்கதை.

2006 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
ஜானி (2003 திரைப்படம்)

ஜானி, 2003 இல் வெளிவந்த தெலுங்கு மொழித் திரைப்படமாகும். இத்திரைப்படத்தினை இயக்கிய பவன் கல்யாணே இத்திரைப்படத்தின் கதாநாயகனுமாவார். மேலும் இவரது மனைவி ரேனு தேசாய் இவருக்கு இணையாக இப்படத்தில் நடித்திருப்பது குறிப்பிடத்தக்கது.

கதை 

ஜானி தனது சிறு வயதிலேயே தாயாரை இழந்தவனாவான். தனது தாயாரின் இழப்பிற்குப் பின்னரும் குடிகாரனாகவும், புகைப் பிடிப்பவருமாக இருக்கும் தனது தந்தையை விட்டு ஓடிச்செல்கி்றான். சிறிது காலம் கழித்து தற்காப்புக் கலைகளைக் கற்றுக் கொள்ளும் ஜானி தற்செயலாக கீதாவைச் சந்திக்கின்றான். கீதாவை காதலித்து மணம் செய்து கொள்ளும் ஜானி கீதாவிற்கு புற்று நோய் இருப்பதனை அறிந்து கொள்கிறான். கீதாவின் வைத்தியச் செலவுகளுக்கு பணம் தேவைப்பட்ட காரணத்தின்படி, ஜானி குத்துச்சண்டை போட்டு அதில் வரும் பணத்தினைக் கொண்டு கீதவைக் காப்பாற்றுகின்றான்.

மேற்கோள்கள்

2003 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
மல்லி (திரைப்படம்)

மல்லி என்பது 1998 இல் வெளிவந்த தமிழ்த் திரைப்படமாகும். சந்தோஷ் சிவன் இயக்கத்தில் வெளிவந்த இத்திரைப்படம் ரொறன்ரோவில் நடைபெற்ற சர்வதேச திரைப்பட விழாவிலும், நியூயார்க்கில் நடைபெற்ற சர்வதேச சிறுவர்களுக்கான திரைப்பட விழாவிலும் திரையிடப்பட்டது. 46  ஆவது தேசியத் திரைப்பட விருதுகளில் சிறந்த சூழலியல் பாதுகாப்புப் பிரிவில் விருது வென்றது.

கதை 

ஏழைப் பெண்ணான மல்லி பி. ஸ்வேதா தனது பெற்றோர்களுக்காக விறகுகளைச் சேகரித்து வருவாள். தனது வாய் பேச முடியாத மற்றும் காது கேளாத அவளின் நண்பியுடன் விளையாடி வருவாள். அவள் வெகு நாட்களாக தனக்கு புதியதொரு ஆடை ஒன்றை உடுத்த வேண்டும் என்ற ஆசையைக் கொண்டிருந்தாள். ஒரு முறை அவள் ஒரு கதை கூறுபவனைச் சந்திக்கும் பொழுது அவனும் ஒரு நீல நிற மாயக்கல் ஒன்று உள்ளது. அதனை நீ பெற்றால் உன் தோழியின் ஊனம் மாறிவிடும் என்று கூறுகின்றான். அவளும் அந்த நீலநிற மாயக் கல்லை நோக்கி தனது பயணத்தை ஆரம்பிக்கின்றாள். இதுவே கதையின் கருவாகும்.

மேற்கோள்கள் 

1998 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
நந்தா (திரைப்படம்)

நந்தா(Nandha) 2001 இல் வெளிவந்த இந்தியத் தமிழ்த் திரைப்படம் ஆகும். இத்திரைப்படத்தை பாலா எழுதி இயக்கியுள்ளார். இத்திரைப்படத்திற்கு யுவன் சங்கர் ராஜா இசையமைத்துள்ளார். சூர்யா, லைலா, ராஜ்கிரண்,  கருணாஸ் ஆகியோர் முக்கியக் கதாபாத்திரத்தில் நடித்துள்ளனர்.

வகை 
நாடகப்படம்

கதை 

சிறைச்சாலையிலிருந்து வெளிவரும் நந்தா தனது தாயாரையும் தங்கையையும் காண்பதற்கு வீடு செல்கின்றான். ஆனால் அங்கு அவன் தாய் அவன் மீது உள்ள வெறுப்பு காரணமாக அவனிடம் பேச மறுக்கவே,தனது படிப்பினைத் தொடர்வதற்காக நந்தா முயல்கின்றான். அப்பொழுது அவனது செலவுகளை ஏற்றுக்கொள்கின்றார் அவ்வூரின் நன்மதிப்பைப் பெற்ற ஒருவர்.இதற்கிடையில் இலங்கையில் இருந்து அகதியாக வரும் ஒரு பெண்மணியிடம் இவனுக்கு காதல் மலர்கின்றது.அவனைத் தனது பிள்ளை போல வளர்த்தவர் அவரது குடும்ப உறுப்பினர்களாலேயே கொல்லப்பட அவர்களைப் பழி வாங்கத் துடிக்கின்றான் நந்தா.

பாடல்கள் 
இத்திரைப்படத்திற்கு யுவன் சங்கர் ராஜா இசையமைத்திருந்தார்.

தயாரிப்பு
இயக்குநர் பாலா ஒரு நேர்காணலில், மலையாளத்தில் மம்மூட்டி நடித்த தனியாவர்தனம் திரைப்படத்தின் உச்சக்கட்ட காட்சியில் நடக்கும் சம்பவத்தின் தாக்கத்தால், அந்த உச்சக்கட்ட காட்சியை வைத்து இப்படத்தின் கதை பின்னோக்கி எழுதப்பட்டது என்றார்.

மேற்கோள்கள்

வெளி இணைப்புகள்

2001 தமிழ்த் திரைப்படங்கள்‎
சூர்யா நடித்துள்ள திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
லைலா நடித்த திரைப்படங்கள்
வீட்டுக் கருவிகள்

வீட்டு வேலைகளை இலகுவாக்குவதற்கும் பிற வாழ்வியல் தேவைகளுக்கும் பல்வேறு வீட்டுச் சாதனங்கள் பயன்பாட்டில் உள்ளன.  இவற்றில் பல மின்சக்தியில் இயங்குகின்றன.

பாதுகாப்பு 
 உள்ளிடச் தொடர்பு சாதனம்
 பாதுகாப்பு செயலி

சூழ்நிலை 
 வெப்ப, காற்று மற்றும் குளிர் கட்டுபாட்டு கருவி (HVAC)
 ஈரப்பத கட்டுபாட்டு கருவி
 காற்றாடி
 காற்று பதனாக்க கருவி
 விளக்கு கட்டுப்பாட்டு செயலி
 Sprinkler System

துப்பரவு 
 தானியங்கும்தூசுறிஞ்சி
 துணி துவைப்பி
 துணி உலர்த்தி
 பாத்திரம்கழுவி
 துடைப்பம்

சமையல் 
 oven - போறணை
 நுண்ணலை அடுப்பு, அலையடுப்பு - மைகொரோவெவ் - microwave
 blender - மின்கலப்பி, மின்கலக்கி
 காபி தயாரிப்பான்
 காபிக்கொட்டை அரைப்பான்
 தண்ணீர் சூடு படுத்தும் கருவி
 ரொட்டி தயாரிப்பான்
 ரொட்டி சுடுவான்
 சாறு பிழியும் கருவி
 போத்தல் திறக்கும் கருவி
 நீராவி மூலம் சமைக்கும் கருவி
 மின்னடுப்பு – Electric Cooker
 grill
 scales

உணவு பாதுகாத்தல் 
 குளிர்சாதனப் பெட்டி

உடை 
 மின் அழுத்தி
 தையல் இயந்திரம்

தொலைத்தொடர்பு/பொழுதுபோக்கு 
 நிகழ்படக்கருவி
 தொலைபேசி
 தொலைக்காட்சி
 வானொலி
 DVD player
 ஒளிப்படக் கருவி
 தொலைப்பிரதி
 செல்பேசி
 நிகழ்பட விளையாட்டுத் தளம்

கணிமை 
 கணினி
 அச்சுப்பொறி
 மோடம்
 திசைவி
 படிம வருடி – scanner
 portable hard drive
 இறுவட்டு

போக்குவரத்து 
 தானுந்து
 மிதிவண்டி

தனிநபர் 
 மின் பல் துலக்கி
 சேமிப்பு எந்திரம்

மற்றயவை 
 Pool pump(s) and heater, Hot tub and Spa
 குடுவை மின் விளக்கு/மின் விளக்கு
 மின் விசிறி
 மின்னோடி
 தானுந்து வழிகாட்டி

இவற்றையும் பார்க்க 
 :en:Major appliance
 :en:Category:Home appliances
 வீட்டுத் தன்னியக்கம்
 மணிக்கூடு

மேற்கோள்கள்

வீட்டுக் கருவிகள்
மனையியல்
வீடு
தமிழர் கட்டிடக்கலை

தமிழர் கட்டடக்கலை என்பது பண்டைக்காலத் தமிழர்களின் கட்டடங்கள் வடிவமைப்புச் செய்வதற்கான கலையும் அறிவியலும் ஆகும்.

தமிழர்கள் மிக நீண்ட காலமாகவே ஒரு குறிப்பிட்ட நிலப்பகுதியில் நிலையாக வாழ்ந்துவருபவர்கள். தனித்துவம் வாய்ந்த ஒரு பண்பாட்டைக் கொண்டிருப்பவர்கள். மொழி, இலக்கியம், கலை போன்ற துறைகளில் கிறிஸ்துவுக்கு முந்திய நூற்றாண்டுகளிலேயே உயர்நிலை எட்டியிருந்தவர்கள். இத்தகைய பின்னணியிலே, மக்கள் வாழ்வதற்கான இல்லங்களும், அரசர்களுக்கான மாளிகைகளும், வணக்கத்தலங்களும், பொதுக் கட்டடங்கள் பலவும் உருவாக்கப் பட்டிருக்கும் என்பதில் ஐயமில்லை. இவையெல்லாம் அழிந்துபோகக்கூடிய பொருட்களால் கட்டப்பட்டதால் எதுவும் எஞ்சவில்லை.

ஆறாம் நூற்றாண்டுக்குப் பின்னரே தமிழ்நாட்டில் கற்களால் கட்டடங்கள் கட்டப்பட்டன. இக் கட்டடங்களில் மிகப் பெரும்பாலானவை கோயில்களே. இவை கட்டடக்கலையின் உயர் மரபைச் சாந்தவை. ஆனாலும் இவற்றோடு இணையாகச் சாதாரண மக்களுக்கான வீடுகளையும் கட்டடங்களையும் உள்ளடக்கிய இன்னொரு கட்டடக்கலை மரபும் இருந்தது. ஆறாம் நூற்றாண்டளவில் தொடங்கிய கற்கட்டட மரபு நாயக்கர் காலம் வரை வளர்ந்து வந்தது. இந்த தமிழர் நாகரிகத்தை ஒரு சிலர் திராவிடக் கட்டடக்கலை என்று அழைத்தார்கள் . இதன் பின்னரும் தற்காலம் வரையில் ஆங்காங்கே தனித்துவமான வகைகளைச் சேர்ந்த கட்டடங்கள் இருக்கத்தான் செய்கின்றன.

இத்தகைய எல்லாவகைக் கட்டடக்கலைகளினதும் கூட்டுமொத்தம் தமிழர் கட்ட்டக்கலை எனப்படலாம்.

இலக்கியத்தில் தமிழர் கட்டிடக்கலை 
வீடுகள் அமைப்பதில் சில முறைகள் அக்காலத்தில் இருந்தன என்று குறிப்பிடுகிறார் டாக்டர் உ. வே. சாமிநாதையர். நெடுநல்வாடையில்:
"பெரும் பெயர் மன்னர்க் கொப்ப மனைவகுத்து"
என்பதனால் அவரவர்களுக்கேற்றபடி மனைகள் அமைக்கும் வழக்கம் இருந்ததென்பதை அறியலாம். வீடுகள் கட்டுவதற்கு கடைக்கால் (அத்திவாரம்) போடும் காலம் நெடுநல்வாடையில் காணப்படுகிறது. கோபுரங்களும், வாயின் மாடங்களும், நிலாமுற்றங்களும், அறைகளும் அமைக்கப்பட்டன. வீடுகளின் நிலைகளிற் சித்திர வேலைகள் செய்யப்பட்டிருந்தன. மாடங்களாகவே சில வீடுகள் கட்டப்பட்டிருந்தன. காற்று ஓட்டத்திற்காக வீட்டின் சுவர்களிற் பலவகைச் சாளரங்கள் வைப்பதுண்டு. இவை காலதர் என்று கூறப்படும். கால் = காற்று, அதர் = வழி. அதாவது காற்றுப் போகும் வழி என்று பொருள்.

நீர்த்தேக்கங்களும் கட்டிய மன்னர்களும்

உறுப்புகள் 

தமிழர் கட்டிடக்கலையில் பொதுவாக மூன்று உறுப்புகள் காணப்படுகின்றன . அவை தாங்குதளம் , சுவர் மற்றும் விமானம் ( அல்லது கோபுரம் )ஆகும்.

மேலும் பார்க்க 
 சோழர் காலக் கட்டிடக்கலை

உசாத்துணை

வெளி இணைப்புகள் 
 கட்டட அமைப்புக்கலை சொற்றொகுதி – நூலகத் திட்டம்

கட்டிடக்கலை
வல்லெழுத்து மிகும் இடம், மிகா இடம்

தமிழின் 18 மெய்யெழுத்துகளை வல்லினம் (6), மெல்லினம் (6), இடையினம் (6) என்று மூன்று பிரிவாகப் பிரிப்பர்.  மெய்யெழுத்துகள் 18-இல், க, ச, ட, த, ப, ற ஆகிய 6 எழுத்துகள் மட்டுமே வல்லெழுத்துகள் ஆகும்.  இவற்றுள் ட, ற ஆகியவை இரண்டும் ஒரு சொல்லின் முதல் எழுத்தாக வாரா.  வல்லின எழுத்துகளுள் க, ச, த, ப  ஆகிய நான்கு மட்டுமே ஒரு சொல்லின் முதல் எழுத்தாக வரும்.   

தமிழில் சில சொற்களுக்குப் பின்னர் வரும் சொற்களில் ககரம், சகரம், தகரம், பகரம் ஆகிய எழுத்துகளில் தொடங்கும் சொற்கள் இருந்தால் அவ்விரண்டு சொற்களுக்கும் இடையே வல்லின மெய் எழுத்து மிகும்.  இவ்வாறு மிகும் இடங்களில் க், ச், த், ப் என்ற வல்லெழுத்துகள் தோன்றும்.  இவை உரிய இடங்களில் வரவில்லையானால், அந்தத் தொடரிலோ வாக்கியத்திலோ பொருளின் பொருத்தமும், உரிய அழுத்தமும், ஓசை நயமும், தெளிவும் இருக்காது. சில நேரங்களில் பொருள் வேறுபாடும் ஏற்பட்டு விடும்.

வல்லெழுத்துகள் மிகும் இடங்கள்

அ, இ, உ சுட்டெழுத்துக்களின் பின் 
 அ + காலம் = அக்காலம்
 இ + சமயம் = இச்சமயம்
 உ + பக்கம் = உப்பக்கம் ('உ' எனும் சுட்டெழுத்து வழக்கில் இல்லை)

எ என்னும் வினா எழுத்தின் பின் 
 எ + பொருள் = எப்பொருள்

அந்த, இந்த, எந்த என்னும் அண்மை, சேய்மைச் சுட்டுக்கள் பின்னும் ,வினாச் சுட்டுக்களின் பின்னும் வரும் 
 அந்த + காலம் = அந்தக் காலம்
 இந்த + சிறுவன் = இந்தச் சிறுவன்
 எந்த + பையன் = எந்தப் பையன்

அப்படி, எப்படி, இப்படி என்னும் சொற்களின் பின் 
 அப்படி + கேள் = அப்படிக் கேள்
 இப்படி + சொல் = இப்படிச் சொல்
 எப்படி + பார்ப்பது = எப்படிப் பார்ப்பது

இரண்டாம் வேற்றுமை அசை உருபுக்குப்பின் (ஐ)
 அவனைக் கண்டேன்
 செய்யுளைச் சொன்னேன்
 அவளைத் தேடினேன்
 குறளைப் படித்தேன்

நான்காம் வேற்றுமை உருபுக்குப்பின் (கு)
 அவனுக்குக் கொடுத்தேன்
 அவளுக்குச் சொன்னேன்

என, ஆக என்ற சொற்களுக்குப்பின்
 எனக் கூறினான்
 அவனாகச் சொன்னான்

வல்லெழுத்து மிகா இடங்கள்

அது, இது, எது என்னும் சொற்களின் பின் 
 அது காண் 
 எது செய்தாய்
 இது பார்

ஏது, யாது என்னும் சொற்களின் பின்
 ஏது கண்டாய்
 யாது பொருள்

அவை, எவை, இவை, யாவை
 அவை பெரியன
 யாவை போயின

அத்தனை, எத்தனை, இத்தனை
 அத்தனை செடி  
 எத்தனை பசு 
 இத்தனை பசு.

அவ்வளவு, எவ்வளவு, இவ்வளவு
 அவ்வளவு தந்தாய்
 எவ்வளவு செய்தாய்
 இவ்வளவு துணிவு

அங்கு, எங்கு, இங்கு என்னும் சொற்களின் பின் (இஃது எழுவாய்த்தொடர் ஆகையால் மிகாமலும், குற்றியலுகரச் சுட்டு ஆதலின் மிக்கும் வரும்)
 அங்கு செல்
 எங்கு கற்றாய்
 இங்கு பார்

சில மென்றொடர்க் குற்றியலுகரத்திற்குப்பின்
 அன்று சொன்னான்
 சங்குபட்டி
 என்று தந்தான்
 இன்று கண்டான்
 மென்று தின்றார்
 வந்து சேர்ந்தான்

சில வினையெச்ச விகுதிக்குப்பின்

நடந்து சென்றான் 
 தந்து போனான்
 சென்று திரும்பினான்

(விரியும்)

மேலும் காண்க 
 வல்லினம் மிகும் இடங்கள்

உசாத்துணை
இந்த இலக்கண குறிப்பில் வரும் உள்ளடக்கம் புலவர் அ.சா. குருசாமி அவர்களால் எழுதப்பட்ட தமிழில் பிழைகள் தவிர்ப்போம்! என்ற நூலையும் மயிலை சின்னத்துரை சண்முகம் அவர்கள் எழுதிய, தமிழில் பிழையின்றி எழுதுவோம் (சென்னை:1986) என்ற நூலையும் அடிப்படையாகக் கொண்டவை. இங்குக் குறிப்பிடப்படும் உதாரணங்களும் அந்நூல்களிலிருந்து பெறப்பட்டவையே.

தமிழ் இணையக் கல்விக்கழகத்தின் இணையதளத்தில் இந்தத் தலைப்பின் கீழ் மிகத் தெளிவான, விளக்கமான, பயனுள்ள குறிப்புகள் இருக்கின்றன.

வெளியிணைப்பு
http://light-myothers.blogspot.com/2009/11/blog-post.html
http://tamilvu.org/courses/degree/c021/c0214/html/c0214661.htm
http://tamilvu.org/courses/degree/c021/c0214/html/c0214662.htm

சொல்லிலக்கணம்
களனி பல்கலைக்கழகம்

களனிப் பல்கலைக்கழகம் இலங்கையில் முக்கிய பல்கலைக்கழகங்களுள் ஒன்றாகும். இது கொழும்பு மாநகர சபை எல்லைக்குச் சற்றே அப்பால் கொழும்பு கண்டி (A1) வீதியில் புராதன நகரமான களனியில் அமைந்துள்ளது. இப்பல்கலைக்கழகமானது 2 வளாகங்களையும் 4 பீடங்களையும் கொண்டுள்ளது.

சரித்திரம் 
1875-ஆம் ஆண்டில் பௌத்த குருமார்களின் கல்விக்காக ஆரம்பிக்கப்பட்ட ஒரு அமைப்பு. இது 1940, 1950-களில் பல்கலைக்கழக உருவாக்கத்தில் 1959-இல் வித்தியாலங்கப் பல்கலைக்கழகமாகவும் 1972-இல் சிலோண் பல்கலைக்கழகத்தின் வளாகம் ஆகவும் 1978 களனிப் பல்கலைக்கழகமாகவும் மாற்றமடைந்தது.

இணைக்கப்பட்ட கல்விஅமைப்புகள் 
 பாலி மற்றும் பௌத்த கல்விக்கான பட்ட மேற்படிப்பு
 தொல்பொருள் ஆய்வுகளுக்கான பட்ட மேற்படிப்பு
 கம்பஹா விக்கிரமாராச்சி ஆயுள்வேதக் கல்லூரி

பீடங்கள்

விஞ்ஞான பீடம் 
விஞ்ஞான பீடமானது அக்டோபர் 1967 இல் இருந்து ஆரம்பிக்கப்பட்டுள்ளது.

மருத்துவ பீடம் 
இப்பல்கலைக்கழகத்தின் மருத்துவப் பீடமானது இராகமயில் அமைந்துள்ளது.

சமூக விஞ்ஞானப் பீடம் 
சமூக விஞ்ஞானப் பீடமானது 7 திணைக்களங்களைக் கொண்டுள்ளது.

வெளியிணைப்புகள் 
 களனிப் பல்கலைக்கழக உத்தியோகபூர்வ இணையத்தளம்
 களனிப் பல்கலைக்கழக வெளிவாரிப் பரீட்சைகள் பிரிவு
 களனிப் பல்கலைக்கழக நிர்வாக உத்தியோகத்தர்கள் 
 1995-ஆம் ஆண்டு முதல் 2004-ஆம் ஆண்டு வரையிலான காலப்பகுதியில் பல்கலைக் கலகத்தில் கற்க அனுமதி பெற்றவர்களும் பட்டம் பெற்று வெளியேறியவர்களும் 
 இலங்கைப் பல்கலைக்கழக ஆணைக்குழு

மேற்கோள்கள்

இலங்கையின் பல்கலைக்கழகங்கள்
தமிழர் சிற்பக்கலை

சிற்பங்கள் செதுக்குவதையும், சிற்பங்களிலும் வெளிப்படும் தமிழரின் அழகியலையும் மரபையும் நுட்பங்களையும் தமிழர்   சிற்பக்கலை குறிக்கும்.  இக்கலை பண்டைக்காலம் முதற்கொண்டே தமிழரால் வளர்த்தெடுக்கப்பட்டுள்ளது.  சங்க காலத்தில் மண், மரம், தந்தம், கல் ஆகியவற்றில் சிற்பங்கள் செதுக்கப்பட்டன.  மண்ணில் சிற்பங்கள் உருவாக்கியவர்கள் "மண்ணீட்டாளர்கள்" எனப்பட்டனர்.  அக்காலத்தில் இறந்த போர் வீரர்களுக்கு கற்களால் சிலை அமைக்கும் வழக்கமும் இருந்தது.

சிற்பம் செய்யும் பொருட்கள்(சிலையை பல வகைகளில் செய்யலாம் அவை ): 
மெழுகு, அரக்கு, சுதை, மரம், தந்தம், கல், பஞ்சலோகம் முதலியவைகளினால் சிற்ப உருவங்கள் அமைக்கப்படுகின்றன.

"கல்லும் உலோகமும் செங்கலும் மரமும்
மண்ணும் சுதையும் தந்தமும் வண்ணமும்
கண்ட சருக்கரையும் மெழுகும் என்றிவை
பத்தே சிற்பத் தொழிற்குறுப் பாவன’’ (திவாகர நிகண்டு)

தமிழர் சிற்பக்கலையின் சிறப்பியல்புகள் 

அ. தட்சிணாமூர்த்தி "தமிழர் நாகரிகமும் பண்பாடும்" என்ற நூலில் தமிழர் சிற்பக்கலையின் சிறப்பியல்புகளை விளக்கியிருக்கின்றார்.  அதற்காக மயிலை சீனி வேங்கடசாமி அவர்களின் பின்வரும் கருத்தை தனது நூலில் தருகின்றார்.  "நமது சிற்பங்கள் அயல்நாட்டுச் சிற்பங்களைப்போன்று, வெறும் அழகிய காட்சிப் பொருள்களாக மட்டும் இல்லாமல், காட்சிக்கும் அப்பால் சென்று கருத்துக்களையும் உணர்ச்சிகளையும் ஊட்டுகின்றன."  மேலும் வை. கணபதி அவர்களின் பின்வரும் குறிப்பையும் தருகின்றார்.  "நம் நாட்டுச் சிற்பக்கலை மரபின் சிறப்பியல்புகளில் ஒன்று ஆடற்கலையின் இலக்கணங்களையும் இக்கலையில் புகுத்தியதாகும்."

சிற்பங்களின் வகைகள் 

 முழு உரு சிற்பங்கள்: இவை பொருளின் முன்னும் பின்னும் தெளிவாக தெரியுமாறு அமைக்கப்படும் சிற்பங்கள். எ-டு: நடராசர் சிலை.
 புடைப்பு சிற்பங்கள்: இவை சுவர்கள், தூண்கள், பாறைகள் எனப்பலவற்றின் மீது உருவத்தின் ஒரு புறம் மட்டும் வடிவமைக்கப்பட்ட சிற்பங்கள். எ-டு: தூணில் வடிக்கப்பட்ட யாழி சிலைகள்.

உசாத்துணை

ஆதாரங்கள் 
 அ. தட்சிணாமூர்த்தி. (1994). தமிழர் நாகரிகமும் பண்பாடும். சென்னை: ஐந்திணைப் பதிப்பகம்.

வெளி இணைப்புகள் 
 https://tamilnation.org/culture/cholabronze.htm
 Bronze Sculpture of the Chola Period
 SCULPTURE: The Pleasures of Profundity 
 ETHNOARCHAEOLOGICAL PERSPECTIVES ON HEREDITARY BRONZE CASTERS IN SWAMIMALAI, SOUTH INDIA

தமிழர் சிற்பக்கலை
உறுகுணை பல்கலைக்கழகம்

உறுகுணை பல்கலைக்கழகம் இலங்கையின் மாத்தறை மாவட்டத்தின் சில இடங்களிலும் காலியிலும் அமைந்துள்ளது. 1978 இல் ஆரம்பிக்கப்பட்ட இப்பல்கலைக்கழகமானது 7 பீடங்களைக் கொண்டுள்ளது.

சரித்திரம் 

தென்னிலங்கை மக்களின் அபிலாசையான தெற்கில் ஒரு பல்கலைக்கழகம் வேண்டும் என்பதை நிறைவேற்றுவதற்காக இலங்கை அதிபரின் ஆணைப்படி செப்தெம்பர் 1, 1978 இல் தொடங்கப்பட்டது.

இது இன்றுவரை 10,000 இற்கு மேற்பட்ட பல்கலைக்கழகப் பட்டதாரிகள், 75 மேற்பட்ட பட்டப்பின் பட்டதாரிகளை உருவாக்கியதோடு தற்போது பல்வேறு துறைகளில் 100இற்கு மேற்பட்ட பட்டமேற்படிப்பு மாணவர்களையும் கொண்டுள்ளது.

பீடங்கள் 

விவசாய பீடம்
பொறியியற் பீடம்
மீன்பிடி மற்றும் கடல் சார் தொழில் நுட்பம்
சமூகவிஞ்ஞானம்
நிதி மற்றும் நிர்வாக பீடம்
மருத்துவ பீடம்
விஞ்ஞான பீடம்

இது இலங்கையில் பெரிய பேராதனைப் பல்கலைக் கழகம் போன்று 7 பீடங்களைக் கொண்டுள்ளது.

இதன் பிரதான வளாகமானது மாத்தறை நகரின் வெல்லமடமவில் அமைந்துள்ளது. இதன் விவசாய பீடம் கம்புறுப்பிட்டியில் அமைந்துள்ளது பொறியியல் மற்றும் மருத்துவ பீடங்கள் காலியின் கராப்பிட்டிய, ஹபுகல ஆகிய இடங்களில் அமைந்துள்ளன.

மேற்கோள்கள்

இலங்கையின் பல்கலைக்கழகங்கள்
ஸ்ரீ ஜயவர்தனபுர பல்கலைக்கழகம்

ஸ்ரீ ஜெயவர்த்தனபுரப் பல்கலைக் கழகம் இலங்கையில் உள்ள அரச பல்கலைக்கழகங்களுள் ஒன்றாகும். இது இலங்கையின் நிருவாகத் தலைநகர் ஸ்ரீ ஜெயவர்தனபுரத்திற்கு அருகில் நுகேகொடை பிரதேசத்தில் அமைந்துள்ளது.

1873-இல் கிக்கடுவை சிறீ சுமங்கள தேரர் வித்தியோதய என்ற பிரிவெனாவுக்கு அடிக்கல் நாட்டப்பட்டது. 1958-இல் இலங்கை வித்தியோதயா பல்கலைக்கழகம் என பெயர்மாற்றஞ் செய்யப்பட்டது. 1978-இல் ஸ்ரீ ஜெயவர்த்தனபுரப் பல்கலைக்கழகம் என்ற தற்போதைய பெயர் இடப்பட்டது.

பீடங்கள் 
கலைப்பீடம்
நிர்வாகப் பீடம்
மருத்துவப் பீடம்

வெளியிணைப்புக்கள் 
 ஸ்ரீ ஜெயவர்த்தனபுரப் பல்கலைக்கழகம்

மேற்கோள்கள்

இலங்கையின் பல்கலைக்கழகங்கள்
ஜிஸ்மோ திட்டம்

ஜிஸ்மோ திட்டமானது இணையமூடாகவும் வேறுவலையமைப்புகளூடாகவும் ஒலியழைப்புக்களை ஏற்படுத்தும் இலவசமான மென்பொருட் தொலைபேசியாகும். 

ஜிஸ்மோ திட்டமானது மைக்கேல் ராபட்ஸ்சனினால் ஆரம்பிக்கப் பட்டது. இதனுடன் போட்டியிடும் ஸ்கைப் போன்றல்லாமல் ஜிஸ்மோதிட்டமானது அழைப்புக்களைக் கையாள்வதற்குத் திறந்த மூலநிரல்களைப் பாவிக்கின்றது. ஜபர் தொழில்நுட்பத்துடன் (கூகிள் டாக் இதைப் பாவிக்கின்றது). முறைகளையும் கையாள்கின்றது. எனினும் இது தனக்கேயுரிய பதிப்புரிமையுடைய மென்பொருட் பாகங்களையும் கொண்டுள்ளது. ஜிஸ்மோ கிளையண்டானது முற்றிலும் மூடியநிரலிலேயே ஆக்கப் பட்டுள்ளது. 

எழுத்துக்களிலான அரட்டை அரங்கானது ஜபர் தொழில் நுட்பத்தில் இயங்குகின்றது. இதில் ஏதேனும் ஜபர் கிளையண்டில் (எடுத்துக் காட்டாக கெயிம்) ஊடாக உள்நுளையலாம். உள்நுளையும் போது பயனர் கணக்கானது username@chat.gizmoproject.com என்றவாறு அமையும். 

இது சோதனை முயற்சியாக பயனர்களிற்கு 60 நாடுகளிற்கு இலவச அழைப்பை ஏற்படுத்த உதவுகின்றது. இது பதிவு செய்யப் பட்ட பயனர் ஒருவரை பிறிதொரு பயனர் தொலைபேசிக்கு இலவச அழைப்பொன்றை ஏற்படுத்த முடியும்.

வெளி இணைப்புகள் 
 ஜிஸ்மோ இணையத்தளம் 
 ஜிஸ்மோ தொலைத் தொடர்பாடல் பற்றிய ஆய்வு

இணைய உரையாடல்
முன்தகைப்புக் காங்கிறீற்று

வழமையான வலுவூட்டப்பட்ட காங்கிறீற்று என்பது, வலுவூட்டற் கம்பிகளை சாதாரண நிலையில், காங்கிறீற்றுக்குள் வைத்து வார்ப்புச் செய்வதை அடிப்படையாகக் கொண்டது. இங்கே, குறிப்பிட்ட காங்கிறீற்றுக் கட்டிடக் கூறுகளிலுள்ள வலுவூட்டற்கம்பிகள், சுமையேற்றப்பட்ட பின்பே விசைகளை உணரத் தொடங்குகின்றன. தூண்கள், உத்தரங்கள், தளங்கள் போன்ற கட்டடக் கூறுகளை, அவை சுமைதாங்கத் தொடங்க முன்பே வலுவூட்டற் கம்பிகளை இழுவிசைக்கு உட்படுத்தி கட்டிடக் கூறுகளில் தகைப்பை உருவாக்குவதை அடிப்படையாகக் கொண்டதே முன்தகைக்கப்பட்ட காங்கிறீற்று ஆகும். முன் தகைக்கப்பட்ட காங்கிறீற்று மூன்று வகைகளாக உள்ளன.

 முன்னிழுத்த காங்கிறீற்று (Pre-tensioned concrete)
 பிணைப்புள்ள பின் இழுத்த காங்கிறீற்று (Bonded post-tensioned concrete)
 பிணைப்பற்ற பின்னிழுத்த காங்கிறீற்று (Unbonded post-tensioned concrete)

இவற்றையும் பார்க்கவும்

 கண்ணாடியிழைக் காங்கிறீற்று
 வலுவூட்டப்பட்ட காங்கிறீற்று
 பின்தகைப்புக் காங்கிறீற்று

கட்டிடப் பொருட்கள்

மேற்கோள்கள்

fr:Béton#Béton précontraint
sv:Armerad betong#Spännarmerad betong
கணையாழி (இதழ்)

கணையாழி (() இதழ் 1965இல் தொடங்கப்பட்டு இந்தியத் தலைநகர் புது தில்லியில் இருந்து வெளிவந்த ஒரே தமிழ் இலக்கிய இதழ் என்னும் பெருமை கொண்டது. அதைத் தொடங்கிய கி. கஸ்தூரிரங்கன் அதன் ஆசிரியராகவும் இருந்தார். தொடக்க நாட்களில் இது புது தில்லி வட்டார அறிவிஜீவிகளுக்காக நடத்தப்பட்டதாக ஒரு கணிப்பு நிலவியது. பின்னர் சற்று விரிவடைந்து இலக்கியத் தன்னுணர்வுகளைத் தூண்டியதாக சொல்லப்படுகின்றது. 

தி. ஜானகிராமன், என். எஸ். ஜெகந்நாதன், பாலகுமாரன், அசோகமித்திரன், இந்திரா பார்த்தசாரதி,  சுஜாதா, க. நா. சுப்பிரமணியம் ஆகியோருடைய படைப்புகள் வெளிவந்தன. கவிதைகள், சிறுகதைகள், கட்டுரைகள், மொழிபெயர்ப்புகள், விமர்சனங்கள், அறிமுகங்கள் என்பன கணையாழியில் வெளிவருகின்றன.

ஆசிரியர்கள்
தி. ஜானகிராமன், அசோகமித்திரன் ஆகியோர் கணையாழியில் ஆசிரியராகப் பணிபுரிந்தவர்கள்.

மீண்டும் கணையாழி
கணையாழி, இப்பொழுதும் தொடர்ந்து வெளிவரும் ஒரு மாதாந்த இலக்கிய இதழாகும். இப்பொழுது, தசரா அறக்கட்டளையினரால் கணையாழி வெளியிடப்படுகிறது. ஒரு சில ஆண்டுகளாக வெளியிடப்படாதிருந்த கணையாழி இதழ் 2011, ஏப்ரல் 14 முதல் மீண்டும் வெளிவரத் தொடங்கியது. இதன் புதிய ஆசிரியர் குழுவில் ம. இராசேந்திரன், கவிஞர் சிற்பி, மு. ராமசுவாமி,  ட்ராட்ஸ்கி மருது, கி. நாச்சிமுத்து, பிரசன்னா ராமசாமி, சுபாஷினி ட்ரெம்மல் ஆகியோர் உள்ளனர்.

நிறுவனர் : கி. கஸ்தூரி ரங்கன்,

பதிப்பாளர்: ம. இராசேந்திரன், 

ஆசிரியர்: மய்திலி ராசேந்திரன், 

நிருவகை ஆசிரியர்: உரு. அரசவேந்தன், 

துணை ஆசிரியர்கள்: வேல் கண்ணன், ஜீவ கரிகாலன்

ஆசிரியர் குழு: மு. ராமசாமி, ட்ராஸகி மருது, கி. நாச்சிமுத்து, சுபாஷிணி, நா. கண்ணன், சாந்தி சித்ரா, க. முத்துக்கிருஷ்ணன்.  

ஆலோசகர்கள்: கே. எஸ். சுப்பிரமணியன், வ. ஜெயதேவன், ரெ. பாலகிருஷ்ணன்,  சு. சங்கரவடிவேலு, நா. சுவாமிநாதன், தமன் பிரகாஷ், கவிதா சொக்கலிங்கம். 

அயலக ஆலோசகர்கள்: எம். ஏ. முஸ்தபா(சிங்கப்பூர்), கார்த்திகா பார்த்திபன் (கனடா). 

உதவி ஆசிரியர்: ரமேஷ் ரக்சன். 

இதழழகு; கோபு ராசுவேல், 

சட்ட ஆலோசகர்: வழக்கறிஞர் அ. பன்னீர்செல்வம். '

மேலாளர் இரா; ஜெகன்.

உசாத்துணை
தமிழில் சிறு பத்திரிகைகள் நூலில், கணையாழி குறித்த கட்டுரை

தமிழ்நாட்டுத் தமிழ் இதழ்கள்
சிற்றிதழ்கள்
சின்சோ அபே

ஷின்சோ அபே (யப்பானிய மொழி:安倍 晋三 Abe Shinzo) (21 செப்டம்பர் 1954 - 8 சூலை 2022) யப்பானிய அரசியல்வாதியாவார். செப்டம்பர் 20 2006 இல் அபே லிபரல் சனநாயக கட்சியின் தலைவராக தெரியப்பட்டார். இவரது கட்சி யப்பானின் கீழ்சபையில் அருதிப்பெரும்பான்மையை கொண்டுள்ளது. இவர் ஜப்பானின் 90-வது பிரதமர். செப்டம்பர் 12, 2007 இவர் பதவியிலிருந்து அகற்றி யாசுவோ ஃபுக்குடா புதிய பிரதமராக உறுதி செய்யப்பட்டார்.

இவர் மிக இளவயதில் யப்பானிய பிரதமராகவும் இரண்டாம் உலகப் போருக்கு பின்னர் பிறந்த முதலாவது யப்பானிய பிரதமரும் ஆவார். சனவரி 2021இல் இவருக்கு இந்தியாவின் குடிமை விருதுகளில் இரண்டாவது உயரிய விருதான பத்ம விபூசண் வழங்கப்படுவதாக அறிவிக்கப்பட்டது.

மீண்டும் பிரதமர் பதவியில்
திசம்பர் 2015இல் நடந்த ஜப்பான் நாடாளுமன்ற தேர்தலில் மீண்டும் பிரதமராக தேர்ந்தெடுக்கப்பட்டார்.

ஆரம்ப வாழ்க்கை 
அபே தெற்கு யப்பானின் நாகதோ என்னும் நகரில் பிறந்தார். 1977இல் தலைநகர் டோக்கியோவுக்கு அருகில் உள்ள தனியார் பல்கலைகழகமான செய்கெய் பல்கலைக்கழகத்தில் அரசில் விஞ்ஞானப் பட்டப்படிப்பை முடித்துக் கொண்டார். பின்னர் மேல் படிப்புக்காக ஐக்கிய அமெரிக்காவுக்கு சென்று தெற்கு கலிபோனிய பல்கலைக்கழகத்தில் இணைந்தார். ஏப்ரல் 1979 தொடக்கம் கோபே உருக்கு தொழிற்சாலையில் பணியாற்றினார். 1982 இல் அங்கிருந்து விலகி அரசில் பல பணிகளை செய்தார்.

இறப்பு 
8 சூலை 2022 அன்று காலை தோக்கியோவிலிருந்து தெற்கில் 300 மைல் தொலைவில் உள்ள தெற்கு நாராவில் ஒரு தேர்தல் பரப்புரை கூட்டத்தில் தாராளவாத மக்களாட்சி கட்சியின் கேய் சட்டோவுக்காக பேசிக்கொண்டிருந்த போது 41 வயதுடைய நாட்டு துப்பாக்கி மூலம் முன்னாள் இராணுவ வீரர் யமகாமியால் உள்ளூர் நேரம்  11.30இக்கு இருமுறை சுடப்பட்டார்.  அதிக இரத்த இழப்பு காரணமாக சிகிச்சை பலனின்றி இறந்தார்.

மேற்கோள்கள் 

1954 பிறப்புகள்
2022 இறப்புகள்
சப்பானிய அரசியல்வாதிகள்
கொலை செய்யப்பட்ட அரசுத் தலைவர்கள்
சல்வார்-கமீஸ்

சல்வார்-கமீஸ் என்பது சல்வார், கமீஸ் என்னும் இரு பகுதிகளாலான பெண்கள் அணியும் தைக்கப்பட்ட ஒரு உடையாகும்.

பாகிஸ்தான், இந்தியா, வங்காளதேசம் போன்ற தெற்காசியாவிலுள்ள பல நாடுகளைச் சேர்ந்த பெண்கள் விரும்பி அணியும் உடையாக இது உள்ளது. 

சல்வார் என்பது நீளமான ஒரு காற்சட்டை ஆகும். கமீஸ் என்பது முழந்தாள்களுக்குக் கீழ்வரை நீண்டிருக்கும் ஒரு வகை மேற்சட்டையாகும்.

இவ்விரண்டுமே பல்வேறு வடிவங்களிலும் பாணிகளிலும் தைக்கப்படுகின்றன. இவற்றுடன் பெரும்பாலான சமயங்களில் துப்பட்டா எனப்படும் நீளமான சால்வையும் அணியப்படுவது உண்டு.

சல்வாரின் மேல் கால்பகுதி அகலம் கூடியதாக மிகவும் தளர்வாகக் காணப்படும். அடிப்பகுதி ஒடுங்கியதாக இருக்கும். இந்த அடிப்பகுதி சுருக்கு வைத்துத் தைக்கப்பட்டதாகவோ அல்லது நாடாக்களுடன் கூடியனவாகவோ இருக்கும். சல்வார் தளர்வாக இல்லாமல் ஓரளவு காலோடு ஒட்டியபடி இருப்பதும் உண்டு. இந்த அமைப்புடன் கூடிய சல்வார்-கமீசை, சுடிதார் என அழைப்பர். சுடிதார் மத்திய ஆசியப் பகுதியில் தோற்றம் பெற்றதாகக் கருதப்படுகிறது. இது 20ஆம் நூற்றாண்டில் தோன்றியதாகும்.

மேற்கோள்கள்

இந்திய உடைகள்
எக்ஸ் பாக்ஸ் 360

மைக்ரோசாப்ட் நிறுவனத்தின் வெளியீட்டான ஆறாம் தலைமுறையினருக்கான எக்ஸ் பாக்ஸ் நிகழ்பட விளையாட்டு இயந்திரத்தின் ஏழாம் தலைமுறையினருக்காக வெளியிடப்பட்ட இயந்திரமே எக்ஸ் பாக்ஸ் 360 ஆகும். எக்ஸ் பாக்ஸ் 360 ஜ.பி.எம், எ.டி.ஜ, சாம்சங், எஸ்.ஜ.எஸ் போன்ற நிறுவனங்களின் கூட்டுத் தயாரிப்பு முயற்சியில் வெளிவந்ததென்பது குறிப்பிடத்தக்கது. இவ்வியந்திரத்தைப் பற்றிய முதல் முறையான அறிவிப்பு எம்.டி.வி தொலைக்காட்சியில் மே 12, 2005 ஆம் ஆண்டு தெரிவிக்கப்பட்டது. பின்னர் நடைபெற்ற இயற்பியல் பொழுதுபோக்கு வெளியீட்டு விழாவில் எக்ஸ் பாக்ஸ் 360 பற்றிய முழு அறிவித்தல்களும் வெளியிடப்பட்டது. எக்ஸ் பாக்ஸ் 360 இயந்திரமே உலகின் மூன்று கண்டங்களில் ஒரே சமயத்தில் முதன் முதலில் வெளியிடப்பட்ட ஏழாம் தலைமுறைக்குரிய இயந்திரமாகும். மேலும் இவ்வியந்திரத்திற்குப்போட்டியாக சோனி நிறுவனத்தின் பிளேஸ்டேசன் 3 மற்றும் நின்டென்டோ நிறுவனத்தின் விய் போன்ற ஏழாம் தலைமுறை இயந்திரங்களின் வெளியீட்டுகளின் விற்பனைகளில் முன்னேற்றமாக இருக்க வேண்டிய நிர்ப்பந்தத்தை பெற்றிருக்கின்றது எக்ஸ் பாக்ஸ் 360 இயந்திரம். மேலும் எச்.டி கண்டுபிடிப்புகளின் மூலமும் இவ்வியந்திரத்தில் சிறப்பான முறையில் விளையாடமுடியும் என்ற சிறப்பான முன்னேற்றத்தைக் கொண்டு வெளிவந்தது குறிப்பிடத்தக்கது.

மேற்கோள்கள்

மைக்ரோசாப்ட்
நிகழ்பட ஆட்ட தளங்கள்
வர்ணம் (இசை)

வர்ணம் என்னும் பாட்டு வகை பாடல் பயிற்சிக்கும் பாடல் அரங்க நிகழ்ச்சிகளுக்கும் (கச்சேரிகளுக்கும்) பொதுவாக இருக்கும் ஒரு பாடல் வகையாகும். குறிப்பாக இது பாடல் பயிற்சிக்கு மிக முக்கிய உருப்படியாகும். ஏனெனில் இதில் இராகங்களின் இலக்கணங்கள் தெளிவாக அமைந்திருக்கும். தான வர்ணங்கள், கச்சேரிகளின் தொடக்கத்திலேயே பாடப்படுகின்றன. பத வர்ணங்கள், நாட்டிய நிகழ்ச்சிகளில் முக்கிய இடம் பெறுகின்றன.

இராகங்களின் சிறப்பியல்பைக் (பாவத்தைக்) காட்டுகின்ற மனதை ஈர்க்கும் (ரஞ்சகப்) பிரயோகங்களை அந்தந்த இராகங்களில் அமைந்துள்ள வர்ணங்களில் காணலாம்.

அங்க வேறுபாடுகள்
வர்ணத்தின் பாடல் வரிகள் (சாகித்தியம்) குறைவாகவே காணப்படும். சாகித்தியமானது பக்தி விடயமாக, சிருங்கார விடயமாக, சங்கீதத்தை ஆதரித்த பிரபுக்களைப் பற்றியதாக அமைந்திருக்கும். வர்ணத்தை பூர்வாங்கம், உத்தராங்கம் என இரு பிரிவுகளாகப் பிரிக்கலாம். பூர்வாங்கப் பகுதியில் பல்லவி, அனுபல்லவி, முக்தாயிஸ்வரம் என்னும் அங்கங்களும், உத்தராங்கப் பகுதியில் சரணம், சிட்டை ஸ்வரம் என்பனவும் இடம் பெறும். சரணத்திற்கு உபபல்லவி, எத்துக்கடைப்பல்லவி, சிட்டைப்பல்லவி என்னும் மறு பெயர்களும் உண்டு. சிட்டைச் சுரங்களுக்கு சரண சுரங்கள், எத்துக் கடை சுரங்கள் என்னும் மறு பெயர்கள் உண்டு.

சிட்டை சுரத்தில் ஒரு வரிசைக் கிரமம் அமைந்துள்ளது. சரணத்தை அடுத்து வரும் முதலாவது சிட்டை சுரத்தின் ஸ்வரங்கள் நெடில் சுரங்களாக அமைந்திருக்கும். முதல் 2, 3 சிட்டை சுரங்கள் ஒற்றை ஆவர்த்தனமாகவும் பின்னர் வருபவை 2, 4 ஆவர்த்தனங்களாகவும் அமைந்திருக்கும். சில வர்ணங்களில் மூன்று ஆவர்த்தனங்களைக் கொண்ட சிட்டைச் சுரங்களும் உண்டு.

வர்ணத்தின் வகைகள்
இராகமாலிகையாக அமைந்த வர்ணங்களும் உண்டு. இவற்றின் அங்கங்கள் ஒவ்வொன்றும் வெவ்வேறு இராகங்களில் அமைந்திருக்கும். வர்ணங்களை அப்பியாசம் செய்வதனால் உருப்படிகளை அழகுபடுத்தி மெருகுடனும், கமகத்துடனும் பாடுவதற்கும், வாசிப்பதற்கும் திறமை உண்டாகின்றது. வர்ணங்களை இயற்றுவதற்கு விஷேட திறமையும் கற்பனா சக்தியும் வேண்டும். வர்ணம் இரு வகைப்படும். அவையாவன: 
 தான வர்ணம்.
 பத வர்ணம்.

தான வர்ணம்
தான ஜாதி சஞ்சாரங்களுடன் பிரகசிக்கும் உருப்படியே தான வர்ணம் ஆகும். இவற்றில் பல்லவி, அனுபல்லவி, சரணம் என்னும் அங்கங்களுக்கு மட்டும் சாகித்தியம் உண்டு. இவற்றை இரண்டு காலங்களிலும் பாடலாம். இவற்றைக் கச்சேரியின் ஆரம்பத்தில் பாட கச்சேரி சீக்கிரம் களை கட்டும். இவை ஆதி, அட, ஜம்பை தாளங்களிலே உண்டு.

தான வர்ணங்களை ஆக்கியோர்
 பச்சிமிரியம் ஆதியப்பர்
 வீணை குப்பையர்
 பட்டணம் சுப்பிரமணியய்யர்
 டைகர் K. வரதாச்சாரியார்
 K. பொன்னைய்யாப்பிள்ளை போன்றோர்.

பத வர்ணம்
இது நாட்டிய இசையில் முக்கிய இடம் பெறுகிறது. இவை சௌக்க காலத்திலேயே அமைந்துள்ளன. எனினும் சில மத்திம காலத்திலும் அமைந்துள்ளன. இதன் எல்லா அங்கங்களுக்கும் சாகித்தியம் உண்டு. இது சௌக்கவர்ணம் என்றும் ஆடவர்ணம் என்றும் அழைக்கப்படும். ஸ்வரம் ஆடத் தகுந்ததாகவும் சாகித்தியம் அபிநயத்திற்குத் தகுந்ததாகவும் அமைந்திருக்கும். பெரும்பாலும் ஆதி, ரூபக தாளங்களில் அமைந்திருக்கும். ஜதிகள் உள்ள பத வர்ணங்களும் காணப்படுகிறன. இவை பதஜதி வர்ணங்கள் எனப்படும். தான வர்ணங்களை விட பத வர்ணங்களில் சாகித்தியம் கூடுதலாகக் காணப்படும்.

பத வர்ணங்களை ஆக்கியோர்
 கோவிந்த ராமையர்
 ராமஸ்வாமி தீஷிதர்
 பல்லவி சேஷய்யர்
 ராமசாமி சிவன்
 பாபநாசம் சிவன் முதலியோர்.

மேற்கோள்கள்

உருப்படிகள்
டயலொக் பிராட்பேண்ட் வலையமைப்புகள்

சண்டெல் இலங்கையில் தொலைத் தொடர்புகளை வழங்கும் நிறுவனமாகும். இது இலங்கையில் 10 ஆண்டுகளுக்கு மேலாக தொழிற்பட்டு வருகின்றது. 2005 ஆம் ஆண்டு CDMA தொழில் நுட்பத்தில் தொலைபேசிச் சேவைகளை ஆரம்பித்ததில் இருந்து  செப்டம்பர் 26, 2006 கணக்கெடுப்பின் படி 155 தொலைத் தொடர்புக் கோபுரங்களையும் 250, 000 இற்கு மேற்பட்ட வாடிக்கையாளர்களையும் கொண்டுள்ளது. 2005 இல் 70, 000 வாடிக்கையாளர்களைக் கொண்டுள்ள சண்டெல் மார்ச் 2007 இன்படி 300 ,000 இற்கும் மேற்பட்ட வாடிக்கையாளரை அடைந்த வளர்ச்சிக்கு CDMA இணைப்புகளே காரணமாகும். அகன்ற அலை (Broad Band) இணைப்புகள் வழங்குவதற்கு சண்டெல் திட்டமிடப்பட்டுள்ளன.

இணைய சேவை

CDMA இணைப்பு
சாதாரணமாக CDMA தொலை பேசிகள் (அஜி மற்றும் சற்டியி) 115.2 கிலோபிட்ஸ்/செக்கண் வேகத்திலும் ஹூவாவி ரக CDMA தொலைபேசிகள் 230.4 கிலோபிட்ஸ்/செக்கண் வேகத்திலும் இணைகின்றது. 
மடிமேற் கணினிகளில் பாவிக்கக் கூடிய PCMCIA Card ஆகவும் CDMA தொலைபேசி கிடைக்கின்றது. இத் தொலைபேசியூடாக 230.4கிலோபிட்ஸ்/செக்கண் வேகத்தில் இணையமுடியுமெனினும் இதன் இணையக் கட்டணம் அதிகமானது. இதைவிட மைக்ரோசாப்ட் ரவுட்டிங்கும் ரிமோட் அக்கஸஸ் (Routing and Remote Access) முறையில் இரண்டு தொலைபேசிகளூடாக இணைந்தால் கட்டணம் குறைவாக இருக்கும்.

சாதாரண தொலைபேசிகள்
இவை ஆரம்பத்தில் அறிமுகப் படுத்தப் பட்டவை இவை 56 கிலோபிட்ஸ்/செக்கண் வேகத்தில் இணையுமெனினும்  வவுனியாவில் மேற்கொள்ளப்பட்ட ஆய்வுகளின் படி 16-22 கிலோபிட்ஸ்/செக்கண் வேகத்திலேயே இணைகின்றன. இவை இணையப் பாவனைக்குப் பொருத்தமற்றன.

குறுஞ்செய்திகள்
சாதாரண CDMA  தொலைபேசியில் ஒருங்குறிக்கு ஆதரவு கிடையாதெனினும் மடிமேற்கணினியில் ஒருங்குறிக்கான ஆதரவுண்டு. இதில் நேரடியாகவே எ-கலப்பை போன்ற மென்பொருட்களூடாக குறுஞ்செய்தியைத் தயாரித்து அநுப்பமுடியும். இலங்கையில் குறுஞ்செய்திகளை அனுப்புவதற்கான கட்டணம் இலங்கை ரூபா 1 (வரியுடன் 1 ரூபா 15 சதம்).

இலக்கங்கள்
இதன் தொலைபேசி இலக்கங்கள் யாவும் 4 இல் ஆரம்பிக்கும் எடுத்துக் காட்டாக திருகோணமலை சண்ரெல்  தொலைபேசி 026 (திருகோணமலைக் குறியீடு) - 4xxxxxx என்றவாறு இருக்குமெனினும் வாடிக்கையாளர்கள் தொலைபேசியை எங்கு தூக்கிச் சென்றாலும் வேலை செய்யும் என்பதால் மாவட்டக் குறியீடுகள் எந்த அளவிற்குப் பொருத்தம் என்பது தெளிவாகத் தெரியவில்லை.

வாடிக்கையாளர் சேவை
தொலைபேசி வாடிக்கையாளர் சேவை இலக்கம் : 4747474 (சண்டெல் தொலைபேசியில் இருந்து) ஏனையவற்றில் இருந்து 011-4747474
இணைய வாடிக்கையாளர் சேவை: 011-4629629 (சண்டெல் வாவ் இணைப்பு)

வெளி இணைப்புகள்
சண்டெல்

இலங்கைத் தொலைத்தொடர்பு
யோன் சிலம்புவே

அருட்திரு. யோன் சிலம்புவே (John Chilembwe, 1871 – பெப்ரவரி 3, 1915) ஆபிரிக்க விடுதலைப் போராளியும், பாப்திஸ்து சபை போதகரும் ஆவார். இவரது தலைமையில் ஜனவரி 15, 1915 இல் நயாசலாந்தில் வெள்ளையினக் குடியேற்றவாதிகளுக்கு எதிராக இடம்பெற்ற எதிர்ப்பு போராட்டத்தின் போது மூன்று வெள்ளையர்கள் கொல்லப்பட்டார்கள். இவரது திட்டம் விரிவானதாக இருந்தாலும் வெற்றி பெறவில்லை. இவரும் இவருடன் சென்ற 40 பேரும் கொல்லப்பட்டதுடன் 300 பேர் பிடிபட்டார்கள். குடியேற்றவாத ஆதிக்கத்துக்கு எதிராக நேரடி போராட்டத்தில் முதலில் இறங்கிய ஆபிரிக்க விடுதலைப் போராளிகள் என்பதால் இவருக்கு வரலாற்றில் முக்கிய இடம் இருக்கின்றது. இவரது நினைவாக இன்று மலாவியில் ஜனவரி 15 ஆம் நாள் யோன் சிலம்புவே நாள் என நினைவு கூரப்பட்டு வருகிறது.

மேற்கோள்கள்

ஆப்பிரிக்க விடுதலைப் போராளிகள்
மலாவி
1871 பிறப்புகள்
1915 இறப்புகள்
தொழிலாளர் கூட்டுறவு

தொழிலாளர் கூட்டுறவு (Worker cooperative) என்பது தனது தொழிலாள-உரிமையாளர்களால் நிர்வகிக்கப்பட்டு செயற்படுத்தப்படும் கூட்டுறவு நிறுவனம் ஆகும். மரபான கூட்டுறவு கொள்கைகளில் பல்வேறு மாற்றங்கள் செய்யப்பட்டு இந்த அமைப்புக்கான கொள்கை வடிவமைக்கப்பட்டுள்ளது.

தொழிலாளர் கூட்டுறவில் வெளியாள், நுகர்வோர் எவருக்கும் நிர்வாக உரிமையோ, சொத்துரிமையோ கிடையாது. அங்கு பணியாற்றும் தொழிலாளர் மட்டுமே அத்தொழிற்றுறையின் பங்குகளை வைத்திருப்பர். உறுப்பினர் ஒருவருக்கு ஒரேயொரு உறுப்புரிமைப் பங்கே வழங்கப்படக்கூடும். ஒரு உறுப்புரிமைப் பங்கு = ஒரு வாக்கு. நிறுவனத்தில் தொழிலாற்ற உறுப்புரிமை ஒரு நிபந்தனை அல்ல. ஆனால், உறுப்புரிமை பெறுவதற்கு, அந்நிறுவனத்தின் தொழிலாளியாக இருப்பது கட்டாய நிபந்தனை.

இத்தகைய தொழிலாளர் கூட்டுறவு இயக்கங்களுக்கு உதாரணங்களாக,

தொழிலாளர் கூட்டுறவு இயக்கத்தின் முன்னோடிகளால் ஆரம்பிக்கப்பட்டு பாஸ்க் நாட்டில் வெற்றிகரமாக இயங்கிவரும் மொன்ட்றாகன் (Mondragón) தொழிலாளர் கூட்டுறவு இயக்கம்
 புகழ்பெற்ற இந்திய கம்யூனிஸ்ட் தலைவர்களுள் ஒருவரான ஏ. கே. கோபாலன் அவர்களால் ஆரம்பிக்கப்பட்டு வெற்றிகரமாக இயங்கிவரும் '''Indian Cofee House

என்பனவற்றை கூறலாம்.

வெளி இணைப்புகள் 
மொன்ட்றாகன் தொழிலாளர் கூட்டுறவு இயக்கத்தின் வலைமனை (பன்மொழி--English, French, German, Spanish, and Basque (Euskara))(macromedia Flash பயன்படுத்தப்பட்டுள்ளது)
CEPES  MCC is member of the Spanish National Confederation of social economy Enterprises.
Work Changes within Mondragón 
 Bay Area Network of Worker Cooperatives - (Network of Bay Area Worker Cooperatives-NoBAWC, pronounced "No Boss!")
 History of Work Cooperation in America
 Beyond Capitalism: Leland Stanford's Forgotten Vision
 David Ellerman: Papers on political economy arguing in favor of worker cooperatives
 Worker cooperative forum 
 Collectives, Workers' Cooperatives, and the IWW
 Worker Cooperatives Mapped on Platial.
 TeamWorks, a worker-owned cooperative
 Federation of Workplace Democracies-Minnesota 

பொருண்மியம்
கூட்டுறவு
வணிகம்
தமிழீழத் திரைப்படத்துறை

தமிழீழத் திரைப்படத்துறை (Cinema of Tamil Eelam) தமிழீழத்தில் படமாக்கப்பட்ட திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும்.

தற்போது தமிழீழ விடுதலைப்புலிகளால் நிர்வகிக்கப்பட்டுவரும் பிரதேசங்களிலிருந்து இத்திரைப்படங்கள் வெளிவருகின்றன. தமிழீழத் தேசிய எழுச்சி திரட்சியடைந்ததன் பிற்பாடு, தேசிய உணர்வின் அடிப்படையில் இலங்கையின் வடக்கு கிழக்கு மாகாணத்திலிருந்து வெளிவரும் திரைப்படங்கள் கூட தமிழீழ திரைப்படங்களாகவே ஒரு சாரரால் வகைப்படுத்தப்படுகின்றன.

தமிழீழ திரைப்பட வகைகள்

போர்க்களப் பதிவுகள்
இவை தமிழீழ விடுதலைப்புலிகளின் போர்க்களப் படப்பிடிப்பு பிரிவினால் நேரடிக் காட்சிகளைப் பதிவு செய்யும் நிகழ்படங்களாகும் இவ்வாறான பல நேரடிக் காட்சிகள் அமையப்பெற்று பின்னர்  கோப்புக் காட்சிகளுடன் விடுதலைப் புலிகளால் திரைப்படமான பாணியில் வெளியிடப்படுவது குறிப்பிடத்தக்கது. மேலும் தத்ரூபக் காட்சியமைப்புகளைக் கொண்ட இத்திரைப்படங்கள் தமிழீழ மக்களால் ஈழத்திலும், வெளி நாடுகளிலும் மிகுந்த வரவேற்பைப் பெற்றவையாகும்.

ஆவணப்படங்கள்
ஒரு உண்மை நிகழ்வை ஆவணப்படுத்தி தயாரிக்கப்படும் திரைப்பட வகை ஆகும்.

குறும்படங்கள்
யுத்தகாலத்தில் ஒரு நிகழ்வை, கருத்தை, கதையை குறுகிய நேரத்தில் அழுத்தமாக தொழில்நுட்ப நேர்த்தியுடன் படக்காட்சியாக வெளிப்படுத்தும் நோக்கத்தில் தயாரிக்கப்படுகின்றது.

முழு நீளத் திரைப்படங்கள்
முழுமையான திரைப்படத்துக்குரிய இலக்கணங்களுடன் அமைக்கப்பட்டு திரையிடப்படும் திரைப்படங்கள் இந்த வகையை சேரும். அண்மையில் தென்னிந்திய கலைஞர்களையும் உள்ளடக்கி முழுநீள தமிழீழ திரைப்படங்கள் வெளிவரும் செல்நெறி இனங்காணப்படுகிறது. ஆணிவேர், எல்லாளன் ஆகியவை இவ்வாறான திரைப்படங்களுக்கு எடுத்துக்காட்டாகும்.

இவற்றையும் பார்க்கவும்
 ஈழத்துத் தமிழ்த் திரைப்படங்களின் பட்டியல்

வெளி இணைப்புகள்
 ஆணிவேர் திரைப்படத்தின் வலைமனை 

 
+
திரைப்படத்துறை
மாதங்கி அருள்பிரகாசம்

எம்.ஐ.ஏ. (MIA) என அழைக்கப்படும் மாதங்கி 'மாயா' அருள்பிரகாசம் (பிறப்பு: சூலை 18, 1975, லண்டன், இங்கிலாந்து) ஒரு ராப் இசைப் பாடகர். இவரது மேடைப் பெயரான எம்.ஐ.ஏ. என்னும் இவரது உருவாக்கமான இசைக் குழுவின் பெயரால் அழைக்கப்படுகிறார். எம்.ஐ.ஏ. என்பது Missing In Action என்ற ஆங்கில சொற்பதத்தில் இருந்தும் அவரது முழுப்பெயரை குறிப்பதுமாக அமைகிறது. மாதங்கி அருள்பிரகாசம் 2002 இல் தனது இசையமைப்பு, பாடல் ஒலிப்பது போன்றவற்றில் ஆர்வம் செலுத்த தொடங்கி இருந்தாலும் லண்டனின் மேற்கு  பகுதிகளில் இவர் 2000 ஆம் ஆண்டு முதல் ஓவியத்துறைகளிலும் திரைப்படத் துறைகளிலும் தனது ஆர்வத்தை காட்ட தொடங்கியிருந்தார். இவரது இசைகள், பாடல்கள் பெரும்பாலும் மின்னணு இசை, நடனம், ஹிப் ஹொப், சொல்லிசை, உலகப் பாடல் வகையை சார்ந்தனவாக இருக்கிறது.

இவர் 2008 ஆம் ஆண்டுக்கான கிராமி விருதுகளுக்குப் பரிந்துரைக்கப்பட்டுள்ளார். மாதங்கியின் பாடல்களில் பெரும்பாலானவை இலங்கையின் விடுதலைப் போராட்டங்களின் ஒலிப்புகள் அதிகமாகவே காணப்படும். விடுதலைப் புலிகளின் உறுப்பினராக அங்கம் வகித்த இவரின் தந்தையான அருள்பிரகாசம் ஆரம்ப காலங்களில் விடுதலைப் போராட்டங்களில் ஈடுபடுத்திக் கொண்டு பின்னர் ஆயுதம் ஏந்திப் போராடியவர் என்பது குறிப்பிடத்தக்கது. மேலும் மாதங்கியின் பாடல்கள் விடுதலைப்புலிகளை அங்கீகரிப்பதாக இருப்பதாக அமெரிக்காவிற்கு இசைப் பயணத்திற்காக செல்லவிருந்த மாதங்கி தடுக்கப்பட்டார் என்பதும் குறிப்பிடத்தக்கது.

வெளியிட்ட இசைத்தொகுப்புகள் 
 பைரசி பண்ட்ஸ் டெரொரிசம் (Piracy Funds Terrorism (2004) )
 அருளர் (Arular, 2005) (பில்போர்ட் 200: #190, சிறந்த எலெக்ரோனிக் இசைத்தொகுப்பு: #3, சிறந்த ஹார்ட்சீக்கர்ஸ்: #14, சிறந்த சுதந்திர இசைத்தொகுப்பு: #16) 
 கலா (Kala, 2007)

மேற்கோள்கள்

வெளி இணைப்புகள்
M.I.A. - A Beautiful Reflection of the Besieged Tamils of Sri Lanka

ராப் இசைக் கலைஞர்கள்
தமிழ்ப் பெண் இசைக் கலைஞர்கள்
பிரித்தானியத் தமிழ்ப் பெண்கள்
1975 பிறப்புகள்
பிரித்தானிய இலங்கைத் தமிழ் வம்சாவளி மக்கள்
வாழும் நபர்கள்
சகா (திரைப்படம்)

சகா திரைப்படம் இயக்குநர் திவ்வியராஜனின் இயக்கத்தில் கனடாவில் தயாரித்து வெளியிடப்பட்ட தமிழ்த் திரைப்படமாகும். கனடாவிலும், ஐரோப்பிய நாடுகளிலும், இலங்கையிலும் குறிப்பாக யாழ்ப்பாணத்திலும் திரையிடப்பட்ட இத்திரைப்படத்தில் கே. எஸ். பாலச்சந்திரன் முக்கிய பாத்திரம் ஒன்றில் நடித்திருந்தார்.

வகை 
உண்மைப்படம்

கதைச்சுருக்கம்

நண்பர்களான மூன்று இளைஞர்களின் கதை. அன்பான தாத்தாவுடனும் (பாலச்சந்திரன்), விதவைத் தாயாருடனும் படிப்பும், விளையாட்டுமாக இருக்கும் ஒரு இளைஞன் (பாரத் ஜெயம்). கண்டிப்பான தாய், செல்லம் கொடுக்கும் தகப்பன் (நவம்) இணைந்த ஒரு குடும்பத்தின் மகன் (கீர்த்தனன்). இவர்களின் கல்லூரி நண்பனான இன்னுமொரு இளைஞன் (தர்ஷன்). இந்த மூவரும் தங்களோடு படிக்கும் சில மாணவர்களின் வழி நடத்தலுக்கு இரையாகிப் போவதுடன், ஈற்றில் ஏற்படும் வன்முறைக்கு, விதவைத் தாயின் மகன் அநியாயமாக பலியாகிறான். இந்தவகையான இளைஞர் வன்முறைகளால் ஏற்படும் மரணங்களுக்கு யாது காரணம், இவற்றை தடுக்க முடியாதா என்று தாத்தா கதறி அழுவதோடு திரைப்படம் முடிவடைகிறது.

குறிப்பு
கனடாவில் "நான்காவது பரிமாணம்" என்ற சிற்றிதழை வெளியிட்ட எழுத்தாளர் - நாடக இயக்குநர் க. நவரத்தினம் (நவம்) இத்திரைப்படத்தில் ஓர் இளைஞனின் தந்தையாக நடித்திருந்தார்.

கனேடியத் தமிழ்த் திரைப்படங்கள்
உண்மை நிகழ்வுகளைத் தழுவிய தமிழ்த் திரைப்படங்கள்
பூக்கள் (திரைப்படம்)

பூக்கள் திரைப்படம் 2005 ஆம் ஆண்டு வெளிவந்த தமிழ்த் திரைப்படமாகும்.டென்மார்க்கில் வாழும் ஈழத்தமிழர்கள் தயாரிப்பில் வெளிவந்த இத்திரைப்படத்தில் வெளிநாடுவாழ் சமூகத்தினர் பலர் நடித்திருந்தனர்.

மேற்கோள்கள் 

2005 தமிழ்த் திரைப்படங்கள்
மண் (திரைப்படம்)

மண் திரைப்படம் இந்திய, இலங்கை, ஜேர்மனி, இங்கிலாந்து போன்ற நாடுகளில் வாழும் தமிழர்களின் கூட்டுத் தயாரிப்பில் வெளிவந்த தமிழ்த் திரைப்படமாகும். இத்திரைப்படத்தினை ஆர்.புதியவன் இயக்கியுள்ளார்.

துணுக்குகள் 
இத்திரைப்படம் வெளியிடப்பட்ட முதன் நாளில் சுமார் 700 மக்கள் கண்டுகளித்தனர் என்பது குறிப்பிடத்தக்கது.

வெளி இணைப்புகள் 
 மண் பற்றி ஒரு பார்வை 
 மண் திரைப்படம்
 புதியவனின் 'மண்' - தூ
 மண் - விமர்சனம் - எம்.எஸ்.என் தமிழ் 
 மண் திரை(ப)ப்படம்
 Making a point poignantly -- Mann

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய பாப்

இந்தியாவில் தோன்றப்பட்ட இசை வடிவமே இந்தியப் பாப் இசையாகும் அதாவது புகழ்பெற்ற மேற்கத்திய பாப் இசை வகையின் இசைத்தொகுப்பு வெளியீடுகள் போலவே இந்தியாவிலும் தோன்றியுள்ள இசை வடிவம் எனவும் இந்தியப் பாப் எனக் கூறலாம். 1970 மற்றும் 1980 போன்ற ஆண்டுகளில் தோற்றம் பெறாத இந்தியப் பாப் இசை வடிவம் இன்று இளவயதினரால் பெரிதளவும் வரவேற்பைப் பெற்றுள்ளது.இந்தியத் திரைப்பட இசைகளைப் போலவும் மேற்கத்திய இசை வடிவமைப்புகளையும் கலந்து ஒரு கலவைகளாக இப்பாப் இசை வடிவ இசைத் தொகுப்புகள் வெளியிடப்படுவது குறிப்பிடத்தக்கது.

மேற்கோள்கள்

இசை வகைகள்
இந்திய இசை
சார் மாறியும் சாரா மாறியும்

ஒரு மாறியின் பெறுமானம் பிற மாறி அல்லது மாறிகளில் சார்ந்து இருக்கும்பொழுது அதை சார் மாறி (dependent variable) எனலாம்.  ஒரு சோதனையில் மாறியின் பெறுமானம் எப்படி வேறு மாறிகளில் சார்ந்து இருக்கின்றது என்பதை ஆய்வதே நோக்கமாகும்.

ஒரு மாறியின் பெறுமானம் பிற மாறிகளை சாராமல் அல்லது கட்டுப்படுத்தப்படாமல் இருக்கும் பொழுது அதை சாரா மாறி (independent variable) எனலாம்.  ஒரு சோதனையில் சாரா மாறி மாறும்பொழுது அதனுடன் தொடர்புடைய சார் மாறி எப்படி மாறும் என்று அவதனாக்கப்படும்.

மேற்கோள்கள்

சார்புகளும் கோப்புகளும்